Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 52/12/7712	Svidník, 30.3.2012
EEČ : 2-60-15-2012

U Z N E S E N I E

Trestná vec:	obvinený XXXXX 
Prečin:	marenie výkonu úradného rozhodnutia podľa § 348 odsek 1 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	Obvinený dňa 1.7.2011 na základe uznesenia Okresného súdu vo Svidníku č.k. 2Nt/11 zo dňa 8.3.2011 v spojení s uznesením Krajského súdu v Prešove č.k. 1Zos/21/2011-76 zo dňa 6.4.2011nenastúpil na ústavné psychiatrické liečenie vo Fakultnej nemocnici s poliklinikou J.A.Reimana v Prešove a to aj napriek tomu, že dňa 1.7.2011 bol riadne vyzvaný Okresným súdom vo Svidníku, aby nastúpil na ústavné ochran né psychiatrické liečenie s nástupom ihneď po doručení danej výzvy, pričom prevzatie výzvy potvrdil vlastnoručným podpisom, avšak na na liečenie nenastúpil, čím sa dopustil závažného konania, aby zmaril účel ochranného liečenia, ktoré mu uložil súd.
Právna veta:
lebo obvinený nebol v čase činu pre nepríčetnosť trestne zodpovedný
Odôvodnenie:
	Uznesením povereného príslušníka PZ Obvodného oddelenia PZ v Giraltovciach pod ČVS: ORP-3/GE-SK-2012 zo dňa 30.1.2012, bolo podľa - 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX pre prečin marenia výkonu uradného rozhodnutia podľa § 348 ods. 1 písm. e) Tr. zákona, ktorého sa mal dopustiť tak, ako je to uvedené vo výrokovej časti tohto uznesenia.
	Dňa 29.3.2012 poverený príslušník PZ, predložil v zmysle § 209 ods. 1 Tr. poriadku návrh na zastaavenie trestného stíhania na obv. XXXXX z dôvodov uvedených v § 215 ods. 1 písm. e) Tr. poriadku.
	Preskúmaním návrhu povereného príslušníka PZ vrátane vyšetrovacieho spisu som zistil, že tento je dôvodný.
	Z obsahu vyšetrovacieho spisu vyplýva, že obv. XXXXX bolo dostatočne preukázané sspáchanie uvedeného skutku. Pribratí znalci z odboru zdravotníctva, odvetvia psychiatrie v znaleckom posudku posúdili, že obv. XXXXX trpí chronickou duševnou chorobou - paranoidnou psychózou, ktorá postihuje závažným spôsobom celú osobnosť a prejavuje sa najmä trvalou poruchou myslenia. Obv inený pre zistenú duševnú chorobu v čase spáchania trestného činu nebol schopný rozpoznať spoločenskú nebezpečnosť svojho konania a toto ovládať. Jeho schopnosti určovacie a vôľové boli úplne neprítomné. Nie je schopný správne chápať zmysel trestného konania a nie je schopný náležite sa v trestnom konaní brániť a nie je schopný hodnoverne vypovedať v trestnom konaní.  Pobyt obvineného na na slob ode je z psychiatrického hľadiska potenciílne nebezpečný pre spoločnosť ako aj pre neho samotného. Z týchto dôvodov znalci odporučili obvinenému narialdiť a uložiť ochranné liečenie psychiatrické ambulantnou formou a to po ukončení terajšieho ochranného liečenia.
	Vzhľadom k stomu, že obvinený XXXXX pre duševnú chorobu v čase spáchania činu inak trestného nemohol rozpoznať j eho protiprávnosť a ovládať svoje konanie, bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor